

 **REPUBLIKA HRVATSKA**

 **ISTARSKA ŽUPANIJA**

 **GRAD BUZET**

 **Upravni odjel za**

 **financije i gospodarstvo**

KLASA: 400-01/23-01/6

URBOJ: 2163-3-06-01-25-7

Buzet, 28.02.2025.

**JLS – GRAD BUZET Razina: 23**

 **Matični broj: 02545853**

 **RKP: 36241**

 **Djelatnost: 8411**

#  OIB:77489969256

### IBAN: HR3424020061804300005

**BILJEŠKE**

**UZ KONSOLIDIRANI FINANCIJSKI IZVJEŠTAJ**

**za razdoblje od 01. siječnja do 31.prosinca 2024. godine**

Temeljem Pravilnika o proračunskom računovodstvu i računskom planu (Narodne novine, broj 124/14, 115/15, 87/16, 3/18 , 126/19 i 108/20, 158/23) i Pravilnika o financijskom izvještavanju u proračunskom računovodstvu Narodne novine, broj 37/22.), financijski izvještaji Proračuna Grada Buzeta za razdoblje siječanj-prosinac 2024. godinu sadrže:

1. **PR-RAS,**
2. **Bilanca,**
3. **Izvještaj o obvezama,**
4. **RAS – funkcijski,**
5. **P-VRIO,**
6. **Bilješke.**

**Bilješka br. 1**

Konsolidirani financijski izvještaj Grada Buzeta za razdoblje 01. siječnja do 31.prosinca 2024. godine izrađen je na temelju Pravilnika o financijskom izvještavanju u proračunskom računovodstvu (Narodne novine, broj 37/22) i Okružnice o sastavljanju i predaji financijskih izvještaja proračuna, proračunskih i izvanproračunskih korisnika državnog proračuna te proračunskih i izvanproračunskih korisnika proračuna JLP(R)S za razdoblje od 01.siječnja do 31.prosinca 2024. godine (KLASA:400-02/24-01/19, URBROJ:513-05-03-25-4 od 14.siječnja 2025. godine).

Konsolidirani financijski izvještaj Grada Buzeta za razdoblje od 01. siječnja do 31.prosinca 2024. godine obuhvaća financijske podatke Grada Buzeta i četiri proračunska korisnika (Dom za starije osobe, Dječji vrtić, Pučko otvoreno učilište i Javna vatrogasna postrojba).

U izvještajnom razdoblju ostvareni su ukupni prihodi od 8.416.248,60 EUR, i preneseni višak prihoda iz 2023.godine u iznosu od 2.434.740,30 EUR, ukupni rashodi 9.396.204,31 EUR, iz čega slijedi da ukupni višak prihoda u razdoblju iznosi 1.454.784,59 EUR.

|  |  |  |  |  |  |
| --- | --- | --- | --- | --- | --- |
| Račun / opis | Izvršenje 2023. € | Tekući plan 2024. € | Izvršenje 2024. € | Indeks 4/1 | Indeks 4/3 |
|  | 1 | 3 | 4 | 5 | 6 |
| **A. RAČUN PRIHODA I RASHODA** |  |  |  |  |  |
| 6 Prihodi poslovanja  | 7.423.036,02 | 9.078.431,05 | 8.129.361,04 | 109,52 | 89,55 |
| 7 Prihodi od prodaje nefinancijske imovine  | 457.520,86 | 386.500,00 | 286.887,56 | 62,70 | 74,23 |
|  **UKUPNI PRIHODI** | **7.880.556,88** | **9.464.931,05** | **8.416.248,60** | **106,80** | **88,92** |
| 3 Rashodi poslovanja  | 5.486.026,28 | 7.113.498,03 | 6.497.233,33 | 118,43 | 91,34 |
| 4 Rashodi za nabavu nefinancijske imovine  | 3.691.770,91 | 3.511.035,01 | 1.623.858,38 | 43,99 | 46,25 |
|  **UKUPNI RASHODI** | **9.177.797,19** | **10.624.533,04** | **8.121.091,71** | **88,49** | **76,44** |
|  **VIŠAK / MANJAK** | **-1.297.240,31** |  |  |  |  |
| **B. RAČUN ZADUŽIVANJA / FINANCIRANJA** |  |  |  |  |  |
| 8 Primici od financijske imovine i zaduživanja  | 2.233.436,86 |  |  |  |  |
| 5 Izdaci za financijsku imovinu i otplate zajmova  | 144.336,07 | 1.275.138,31 | 1.275.112,60 | 883,43 | 100 |
|  **NETO ZADUŽIVANJE** | **2.089.100,79** | **-1.275.138,31** | **-1.275.112,60** |  |  |
|  **UKUPNI DONOS VIŠKA / MANJKA IZ PRETHODNE(IH) GODINA** |  |  |  |  |  |
|  **VIŠAK / MANJAK IZ PRETHODNE(IH) GODINE KOJI ĆE SE POKRITI / RASPOREDITI** | **1.642.879,82** | **2.434.740,30** | **2.434.740,30** | **148,20** | **100** |
| **VIŠAK / MANJAK + NETO ZADUŽIVANJE / FINANCIRANJE + KORIŠTENO U PRETHODNIM GODINAMA** |  |  |  |  |  |
|  **REZULTAT GODINE** | **2.434.740,30** |  | **1.454.784,59** |  |  |

**Bilješka br. 2**

Ukupni prihodi i primici u razdoblju od 01. siječnja do 31.prosinca 2024. godine ostvareni su u iznosu od 8.416.248,60 EUR, a u istom razdoblju prethodne godine u iznosu od 10.113.993,74 EUR – indeks 83,20 (šifra X678).

Ukupni rashodi i izdaci ostvareni su u iznosu od 9.396.204,31 EUR, a u istom razdoblju prethodne godine u iznosu od 9.396.204,31 EUR – indeks 100,8 (šifra Y345).

Manjak prihoda i primitaka izvještajnog razdoblja iznosi 979.955,71 EUR (šifra Y005), preneseni višak prihoda i primitaka iznosi 2.434.740,30 EUR (šifra 9221-9222), te višak prihoda i primitaka raspoloživ u slijedećem razdoblju iznosi 1.454.784,59 EUR (šifra X006).

**Bilješka br.3 – Eliminacija unutar grupnih transakcija**

U konsolidiranom izvještaju o prihodima i rashodima, primicima i izdacima eliminirane su slijedeće unutar grupne transakcije:

* Eliminacija prijenosa između nadležnog proračuna i proračunskih korisnika za financiranje redovne djelatnosti (podskupina 671/367)
* Prihodi koje su proračunski korisnici dobili od Grada Buzeta za financiranje redovne djelatnosti evidentirani su na podskupini 671 u izvještajima proračunskih korisnika – razina 21, a rashodi u Gradu za financiranje redovne djelatnosti proračunskih korisnika evidentirani su na podskupini 367 – razina 22.
* U konsolidiranom izvještaju (razina 23) izvršena je eliminacija računa podskupine 671 i 367 u ukupnom iznosu od 2.351.702,11 EUR.

*Tablica 2 – Pregled strukture prijenosa proračunskim korisnicima iz Proračuna Grada Buzeta za financiranje redovne djelatnosti*

|  |  |  |
| --- | --- | --- |
| RB | Proračunski korisnik | Iznos (EUR) |
| 1**.** | Dom za starije | 702.982,13 |
| 2**.** | Javna vatrogasna postrojba | 623.284,21 |
| 3. | Dječji vrtić ''Grdelin'' | 821.106,04 |
| 4. | Pučko otvoreno učilište ''Augustin Vivoda'' | 204.329,73 |
|   | **UKUPNO** | **2.351.702,11** |

**IZVJEŠTAJ O PRIHODIMA I RASHODIMA, PRIMICIMA I IZDACIMA**

**Bilješka br. 4 – Prihodi poslovanja (šifra 6)**

U nastavku se obrazlaže kretanje prihoda i rashoda u odnosu na prethodnu godinu:

**Šifra 61** – prihodi od poreza su veći za 8,0% u odnosu na prethodno izvještajno razdoblje te iznose 4.459.5980,73 EUR. Najveće povećanje odnosi se na porez i prirez na dohodak, do povećanja je došlo zbog pozitivnog trenda oporavka gospodarstva i povećanja rasta plaća. Također je vidljiv znatniji porast stalnih poreza na nepokretnu imovinu odnosno porez na kuće za odmor , Odlukom o lokalnim porezima koja je stupila na snagu 01.siječnja 2024.godine povećan je iznos na 4,00 EUR po m2 korisne površine.

**Šifra 63** – prihodi/pomoći su veći za 11,5% u odnosu na isto izvještajno razdoblje prethodne godine. Najveće promjene bilježe kapitalne pomoći iz drugih proračuna koje su veće za 63,6 % (šifra 6331 i šifra 6332) te kapitalne pomoći temeljem prijenosa EU sredstava za izgradnju Doma za starije osobe koje bilježe porast za 8,1% (šifra 6382).

**Šifra 65** – prihodi od upravnih i administrativnih pristojbi, pristojbi po posebnim propisima i naknadama**;** ostvareni su za 29,6% više u odnosu na isto izvještajno razdoblje prošle godine. Unutar navedene skupine najveće promjene bilježe komunalna naknada koja je veće za 19,1% (šifra 6532) zbog bolje naplativosti potraživanja tijekom godine, gradski proračun, i ostale nespomenute prihode koji se odnose na prihode proračunskih korisnika (cijena usluga) najveći iznos od 526.454,71 EUR odnosi se na cijene usluga Doma za starije zbog popunjenosti većeg broja korisnika i povećanjem cijena usluga.

**Šifra 66** – prihodi od prodaje proizvoda i robe te pruženih usluga, prihodi od donacija te povrati po protestiranim jamstvima (šifra 66) za manji su za 66,30%. navedeno smanjenje odnosi se na prihode od pruženih usluga (šifra 6615) – 72,20% i donacije (šifra 663) manji su za 11,20% a odnosi se na tekuće donacije Područne vatrogasne zajednice Buzet.

**Bilješka br. 5 – Rashodi poslovanja (šifra 3)**

U nastavku se obrazlaže kretanje rashoda u odnosu na isto razdoblje za prethodnu godinu:

**Šifra 31** (rashodi za zaposlene) – veći su za 18,4% u odnosu na 2023.godinu, odnosi se na korekciju koeficijenata i osnovice za obračun plaće službenika i namještenika u gradskoj upravi Grada te zaposlenih kod proračunskih korisnika Grada Buzeta za 2024.godinu te zapošljavanje novih djelatnika.

**Šifra 32** (materijalni rashodi) – veći su za 14,9% nego u istom izvještajnom razdoblju prethodne godine, pretežno se odnosi na povećanje cijena materijala, usluga i energije, kao i većeg broja službenih putovanja, većih premija osiguranja i ostalih nespomenutih rashoda poslovanja koji obuhvaćaju održavanje javnih i zelenih površina, naselja, groblja, čistoće javnih površina, atmosferskih voda i ostale rashode.

**Šifra 34** (financijski rashodi) – veći su 17,9% nego u istom izvještajnom razdoblju prethodne godine. Unutar navedene skupine najveći porast odnosi se na kamate za primljene kredite od kreditnih institucija za 135,5 % (šifra 342).

**Šifra 35** – subvencije su manje za 26%, a odnosi se na manje podnijetih zahtjeva poduzetnika za dodjelu subvencija.

**Šifra 38** (ostali rashodi) – veći su za 65,5% a odnosi se na dodjelu sredstava za rad udruga u sportu, kulturi, socijali i zdravstvu te kapitalne pomoći trgovačkim društvima. , dok se povećanje od 117,2 % (šifra 3861) odnosi se na kapitalne pomoći trgovačkom društvu u vlasništvu Grada za investicije (izgradnju kanalizacije i proširenje i rekonstrukciju groblja, izgradnja kompostane za bio otpad i rekonstrukcija županijskih cesta ).

**Bilješka br. 6 – Prihodi od prodaje nefinancijske imovine (šifra 7)**

**Šifra 7** – ostvareni su manji prihodi za 37,30% u odnosu na 2023. godinu, a odnosi se na manje prodaje dugotrajne imovine u vlasništvu grada.

**Bilješka br. 7 – Rashodi za nabavu nefinancijske imovine (šifra 4)**

**Šifra 41** – rashodi za nabavu ne proizvedene dugotrajne imovine ostvareni su 94,6% više u odnosu na prethodnu godinu. Unutar navedene skupine najveće promjene odnosi se na kupnju zemljišta za pristupnu cestu prema sportskoj dvorani i kupnju za izgradnju nove sportske dvorane, idejni projekti, tehnička dokumentacija.

**Šifra 42** - rashodi za nabavu proizvedene dugotrajne imovine manji su za 60,59%, a odnose se najvećim dijelom na dogradnju doma za starije gdje je investicija završena u 2023.godini. Iznos od 1.057.400,19 EUR odnosi se na rekonstrukciju nerazvrstanih cesta, izgradnja kanalizacije, te ostalih manjih značajnih radova.

**Bilješka br. 8 – Primici (šifra 8)**

**Šifra 84 –** u 2024.godine nema realizacije.

**Bilješka 9.- Izdaci za nefinancijsku imovinu i otplata zajmova**

Šifra 54 – Izdaci za otplatu glavnice primljenih kredita i zajmova u 2024.godini iznosi 1.134.306,65 EUR, a odnosi se na iznos od 760.030,34 EUR za povrat u cijelosti revolving kredita, iznos od 69.347,68 EUR za otplatu kredita za izgradnju vrtića, iznos od 48.872,16 EUR za otplatu kredita za rekonstrukciju javne rasvjete , iznos od 256.056,47 EUR za otplatu kredita za izgradnju Doma za starije u Buzet.

**BILANCA**

**Bilješke br. 10 – Bilanca (BIL)**

**Šifra B001** (imovina) – bilančna vrijednost imovine Grada Buzeta prema konsolidiranom izvještaju na dan 31.12.2024. godine iznosi 48.737.585,28 EUR.

Grad Buzet 43.618.177,99EUR

Javna vatrogasna postrojba 43.934,91 EUR

Dječji vrtić 963.323,13 EUR

Dom za starije osobe 2.973.327,18 EUR

Pučko otvoreno učilište 1.138.822,07 EUR

Za ispravak vrijednosti dugotrajne imovine korištene su stope propisane prema važećem Pravilniku o proračunskom računovodstvu i računskom planu.

**Šifra 02 (proizvedena dugotrajna imovina)** – povećanje je za 17,1% a najveća promjena bilježi se kod proračunskog korisnika Doma za starije osobe Buzet te se odnosi na postrojenja i opremu za izvaninstitucionalni dio dograđene zgrade Doma za starije osobe Buzet u sklopu projekta „Unaprjeđenje i poboljšanje izvaninstitucionalne skrbi za osobe treće životne dobi na području Grada Buzeta“ .

**Šifra 051** – građevinski objekti u pripremi odnosi se na izgradnju grobne kapalice na novom groblju u Vrhu u iznosu od 70.148,29 EUR i iznos od 263.414,10 EUR za Pučko otvoreno učilište (knjižnica).

**Šifra 1** – financijska imovina na dan 31.12.2023. godine iznosi 6.085.800,44 EUR odnosno 24,8% je manja u odnosu na isto razdoblje prethodne godine.

Bilančne vrijednosti financijske imovine raspoređene su:

Grad Buzet 5.742.704,15 eura

Javna vatrogasna postrojba 17.497,67 eura

Dječji vrtić 108.511,04 eura

Dom za starije osobe 211.912,41 eura

Pučko otvoreno učilište 5.175,17 eura

Proračunski korisnici imaju otvorene vlastite transakcijske račune za redovno poslovanje na koje se temeljem podnesenih zahtjeva doznačuju sredstva.

**Šifra 11** – novac u banci i blagajni iznosi na dan 31.12.2024. iznosi ukupno 1.916.926,86 EUR a odnosi se na stanje:

Grad Buzet 1.745.552,97 eura

Javna vatrogasna postrojba 16.254,23 eura

Dječji vrtić 85.480,92 eura

Dom za starije osobe 65.351,97 eura

Pučko otvoreno učilište 4.286,77 eura

**Šifra 16** – potraživanja za prihode poslovanja manja su za 56,40% zbog naplaćenih potraživanja za pomoći iz inozemstva i subjekata unutar općeg proračuna (šifra 163) koja se odnose na EU projekt proračunskog korisnika.

**Šifra 161** Potraživanje za poreze – potraživanja veća su za 25,5% a odnose se na naplatu potraživanja poreza na promet nekretnina o čijoj naplati brine Ministarstvo financija, Porezna uprava).

**Šifra 2** – obveze na dan 31.12.2024. godine prema konsolidiranom financijskom izvještaju iznose 2.580.242,78 eura, odnosno manje su za 35,8% u odnosu na prošlu godinu.

**Šifra 26** – obveze za kredite i zajmove smanjenje iznosi 31,70% u odnosu na prethodnu godinu. Obveze su se smanjile jer je u cijelosti otplaćen kratkoročni revolving kredit u iznosu od 760.030,34 EUR.

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

**Bilješke br. 11**

Ukupni rashodi poslovanja i rashodi za nabavu nefinancijske imovine u iznosu od 8.121.091,71 EUR odgovaraju zbroju svih rashoda po vrstama na šifri R1 u obrascu RAS-funkcijski te odgovaraju šifri Y034 obrascu PRRAS.

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

**Bilješka br. 12**

Promjene u vrijednosti i obujmu imovine (Šifra 9151) su iskazane kroz smanjenje u obujmu imovine za 22.924,74 EUR, a odnose se na smanjenje potraživanja za prihode poslovanja zbog otpisa potraživanja za tvrtke koje su prestale sa radom zbog stečaja ili likvidacije, smanjenja zbog otpisa potraživanja za komunalni doprinos, naknade.

Promjena o obujmu imovine iznosi ukupno 22.924,74 EUR, a odnosi se na iznos smanjenja potraživanja kako slijedi:

- potraživanje za komunalni doprinos 14.069,72 eura

- potraživanje za komunalnu naknadu 6.902,19 eura

- potraživanje za zakup javnih površina 221,76 eura

Promjene u vrijednosti obujma odnose se i na proračunskog korisnika Pučkog otvorenog učilišta zbog smanjenja potraživanja u iznosu od 1.732,07 eura.

**IZVJEŠTAJ O OBVEZAMA**

**Bilješke br. 13**

Stanje obveza na početku izvještajnog razdoblja (šifra V001) iznosilo je 4.019.123,17 EUR, dok je povećanje obveza u izvještajnom razdoblju (šifra V002) iznosilo 8.523.920,44 EUR. Podmirene obveze (šifra V004) u toku izvještajnog razdoblja iznosile su 9.962.801,13 EUR, pa stanje obveza na kraju izvještajnog razdoblja (šifra V006) ukupno iznosi 2.580.242,48 EUR.

Od navedenog iznosa, 582,97 EUR odnosi se na dospjele obveze (šifra V007), dok se razlika od 2.579.659,51 EUR odnosi na nedospjele obveze.

Dospjele obveze odnose se na:

* Obveze za materijalne rashode u iznosu 468,71 EUR Proračunskog korisnika POU Augustin Vivoda, i 114,26 EUR kod Javne vatrogasne postrojbe.

Nedospjele obveze odnose se na:

* Obveze za rashode poslovanja u iznosu od 404.861,37 EUR, a odnose se na Grad Buzet u iznosu 305.822,03 EUR, Dom za starije osobe Buzet u iznosu 83.284,49 EUR, POU Augustin Vivoda u iznosu 1.116,93 EUR, Dječji vrtić Grdelin u iznosu 14.637,92 EUR.
* Obveze za nabavu nefinancijske imovine a odnose se na Grad Buzet u iznosu 33.770,17 EUR.
* Obveze za financijsku imovinu u iznosu od 2.141.027,97 EUR, a odnose se na 2 dugoročna kredita Grada Buzeta u iznosu od 831.499,14 EUR te kredit Doma za starije osobe u iznosu 1.309.528,83 za dogradnju doma za starije.

 p. o. gradonačelnika

 PROČELNICA

 Zvjezdana Majcan